SANAA NAISILTA
Tervetuloa Sanaa Naisilta -ohjelmaan. Minä olen Kyllikki Malkki.
Tänään aiheena on naisopetuslapsi, joka heräsi kuolleista.
Tarinassa opetuslapsi auttaa toista, -
eli palvelee toista opetuslasta.
Ja opetuslapsi Tabita nousee kuolleista.
Ajattele, että se on Raamatun kertomus, mikä on tapahtunut.
Voiko tänä päivänä tapahtua samaa?
Että kuolleet heräävät ja sairaat paranevat?
Raamatun kertomuksessa, Apostolien teot 9:36 sanotaan näin.
Kreikan sana Dorkas tarkoittaa gasellia, hän oli myös kaunis nainen.
Ja koska Lydda oli lähellä Joppea, -
niin opetuslapset, kun kuulivat Pietarin olevan siellä, -
lähettivät kaksi miestä hänen luoksensa pyytämään: -
"Tule viipymättä meidän tykömme".
Pietari nousi ja meni heidän kanssaan.
Ja hänen sinne saavuttuaan he veivät hänet yläsaliin, -
ja kaikki lesket tulivat hänen luoksensa itkien ja -
näytellen hänelle ihokkaita ja vaippoja, joita Dorkas oli tehnyt, -
ollessaan heidän kanssansa.
Ja se tuli tiedoksi koko Joppessa, ja monet uskoivat Herraan.
Ja Pietari viipyi Joppessa jonkun aikaa erään nahkuri Simonin luona.
Tabita oli uskollinen nainen.
Hänellä oli lahjoja ja hän palveli kädentaidoillaan.
Hän ompeli, kutoi ja neuloi.
Hän virkkasi ja teki kaikkia hyviä töitä.
Hän teki myös kodintekstiilejä.
Hän palveli leskiä, köyhiä ja orpoja.
Hänellä oli hyvä sydän palvella ihmisiä.
Hän antoi myös paljon rahaa ja tavaraa puutteenalaisille.
Sanassa sanotaan, että hän antoi almuja.
Tabita oli hyväsydäminen nainen.
Hän uurasti ja teki paljon töitä.
Pieni mielikuvitusleikki: Tabita oli naisopetuslapsi.
Istuessaan ompelusten ääressä, Tabita kuuli ikkunasta äänen.
- Tabita, seuraa minua!
Tabita höristeli korviaan: - Mitä, kutsuiko joku?
Hän hyppäsi ylös helmuksineen ja meni ulos.
Hän tapasi Jeesuksen nauravine silmineen.
Tabita ihmetteli, mitä nyt?
Jeesus sanoi uudelleen: - Tule ja seuraa minua!
Tabitasta tuli opetuslapsi, joka halusi seurata Jeesusta.
Tabitan hyväsydämisyys tuli enemmän ihmisten tietoon.
Hän palveli lahjoillaan ja kyvyillään entistä ahkerammin.
Mekin voimme joskus palvella itsemme aivan uuvuksiin.
Tehdään leipiä, kakkua ja syötetään ystävät täpötäyteen.
Siivotaan seurakunnassa, autetaan naapuria kun hän tarvitsee.
Juostaan heti auttamaan.
Tabitalle kävi niin, että hän uupui.
Raamatun mukaan hän sairastui ja kuoli.
Tänäkin päivänä voimme uuvuttaa itsemme.
Vaikka Jeesus kuiskaa: - Tule minun luokseni, -
sinä väsynyt, työtätekevä, uupunut ja raskautettu. Lepää vähän.
En vaadi enempää kuin lahjasi ja kykysi.
Kuljin ihmisen tien ja tiedän ihmisen rajoitukset.
Jeesus kuiskaa, mutta Tabitakaan ei malttanut kuunnella.
Paljon töitä ja asioita vaan piti suorittaa.
Ja hän sairastui ja kuoli.
Leskivaimot pukivat hänet kuolinvaatteisiin ja -
hänet vietiin yläsaliin, minne kuolleet vietiin.
Ja naiset itkivät ja surivat.
Lähistöllä opetuslapset kuulivat dramaattisesta tapahtumasta.
He lähettivät Pietarille viestin: - Tule äkkiä, sinua tarvitaan.
Pietari vietiin yläsalin huoneeseen.
Naiset toivat Pietarille Tabitan käsitöitä: -
Ihania käsitöitä Tabita teki, tällaisen liinankin.
Ja minulle hän teki hatun ja huivin.
Naiset itkivät, ettei ole ketään joka pitäisi heistä huolta.
Pietari käski naiset pois huoneesta.
Hän laskeutui yläsalissa polvilleen ja rukoili.
Yläsali on erityinen paikka.
Jumalan läsnäolo kohtaa siellä Pietarin.
Raamattu kertoo, kuinka tärkeä yläsali on.
Kun Jerusalemia rakennettiin, niin Nehemia piti tärkeänä, että -
yläsali oli laitettu kuntoon.
Yläsalissa Jumala ilmestyy.
Daniel nousi yläsaliin, jossa oli avoimet ikkunat.
Hän rukoili Jumalaa, vaikka hänet pakotettiin kumartamaan patsasta.
Daniel sai ihmeellisen Jumalan voiman yläsalissa.
Hän sai voimaa kestää koetuksen.
Samoin Apostolien teoissa opetuslapset vaimoineen ja -
ystävineen menivät yläsaliin odottamaan Hengen vuodatusta -
tietämättä mitä odottaa. Jeesus oli käskenyt odottaa.
He menivät yläsaliin rukoilemaan ja ylistämään Jumalaa.
Jumalan Pyhä Henki valtasi heidät yläsalissa.
Pietari tiesi, mikä on yläsalin voima.
Siksi hän pyysi jättämään itsensä rauhaan.
Hän halusi vuodattaa sydämensä Jumalalle rukouksessa.
Ja ihme tapahtui. Pietari sanoi vain: - Tabita nouse ylös!
Ja Tabita nousi.
Pietari ojensi kätensä ja Tabita nousi istumaan.
Hän vei Tabitan vaimoille, leskille ja pyhille: - Tässä on teille!
Mikä riemu siitä syntyi!
Tabita oli terveenä jälleen palvelemassa heidän tarpeitaan.
Hän tuli takaisin virkistyneenä, Jumalan voimassa ja väkevyydessä.
Jumala on ihmeellinen. Yläsalissa kohtaat Jumalan, -
kohtaat Hänen läsnäolonsa ja Hänen pyhyytensä.
Unessa olin kerran vanhassa kaupungissa -
ja matkalla etsin majapaikkaa.
Majapaikka löytyi luostarimaisesta hotellista.
Minulle annettiin iso avain ja sen kanssa tuli kiivetä ylös.
Tornissa on yksi huone vapaana ja tällä avaimella avautuu ovi.
Siellä on huone ja ukulele-soitin.
Löysin huoneen ja soittimen.
Siellä oli ikkuna ja katselin avaraa maisemaa.
Ajattelin, että katson missä on kylpyhuone.
Menin käytävään, jossa oli laveri, jolla lepäsi muumio.
Muumio oli käärinliinoissa. Vähän näkyi silmiä kapeasta raosta.
Säikähdin, että mikä tuo oikein on.
Kävelin äkkiä pois etsimään kylpyhuonetta.
Tulin takaisin ja pelottava muumio oli vielä laverilla.
Kurkistin muumion silmiin.
Katselin varovasti ja muumio avasi silmänsä.
Muumio sanoi: - Minä olen Jeesukseen uskova.
Hyppäsin pari askelta taaksepäin sanoen: - Niin minäkin.
Aloimme molemmat nauramaan siinä unessa.
Hahmo oli Jeesukseen uskova, vaikkakin muumio.
Hän oli väsynyt, kuollut, kääritty liinoihin.
Näin voi tapahtua meillekin, voimme olla kuolleita henkisesti.
Voimme väsyä ja palaa loppuun.
Voimme uupua touhuun ja tarvitsemme Jumalan kosketusta.
Pyhän Hengen katse tarvitaan sun katseeseen, -
että voit nousta elämään, nousta ylös.
Unessa oli symbolisia asioita.
Siellä oli vanha rakennus eli voimallinen Jumalan sana.
Sitten oli kuin Daavidin avain yläsalin oveen.
Soitin kertoi, että ylistä Jumalaa, palvo Häntä.
Ole avoimen ikkunan edessä.
Pesuhuone kertoi, että tulee peseytyä Jeesuksen veressä.
Sitten tapahtui se ihmeellinen muumion herääminen.
Jos sinä olet tällaisessa tilanteessa.
Koet olevasi kuollut kuin muumio.
Uskon, että on käsivarret, ystäviä jotka rukoilevat.
Sinut nostetaan yläsaliin Jumalan läsnäoloon.
Jumalan Pyhän Hengen voima voi laskeutua yllesi.
Sinun silmäsi avautuvat, siteesi katkotaan ja -
kahleet katkotaan ja voit olla -
elävä todistus siitä, että Jeesus elää.
Kun Tabita oli herännyt eli hänet oli herätetty kuolleista -
eli naisopetuslapsi nousi kuolleista.
Syntyi ilo ja riemu. Kaupunki hullaantui siitä, että Jeesus elää!
Ihmeellisestä Jeesuksesta Pietari julistaa.
Tabita heräsi, kun hänet Jeesuksen nimessä nostettiin ylös.
Pietarilla oli voimallinen sanoma julistettavana.
Sinulla ja minulla on ihan sama sanoma.
Vanha sanoma siitä, että Jeesus oikeasti elää.
Hänen henkensä virvoittaa sinun kuolleen hengellisyytesi, -
kuolleen, muumioituneen elämän -
Jumalan Pyhän Hengen läsnäolo voi sinut herättää.
Yläsalissa jossa rukoukset nostetaan -
kiitoksen ja ylistyksen kanssa Jumalan eteen.
Jumalan Pyhä Henki laskeutuu yllesi.
Saat kokea voimallisen Jumalan läsnäolon.
Saat herätä ja toivon maamme ja kansamme heräävän.
Kaikki siteisiin käärityt ja kahleissa olevat muumiot, -
heräävät ja me heräämme kaikki yhdessä.
Kiitos Jeesus. Olet voimallinen ja väkevä.
Kiitos, että läsnäolosi valloittaa tv-ruudun äärellä.
Kiitos, että Pyhä Henkesi virvoittaa väsyneen ja uupuneen, -
ja kuormien alla olevan.
Kiitos, että Sinä Jeesus tiedät ja näet kaiken.
Kiitos siitä, että Sinä olet tv-ruudun ääressä.
Sinä sanot vain sanan: - Nouse ylös Väinö, nouse ylös Helmi.
- Nouse ylös Jussi ja Leena.
Nouse, että Jeesus Kristus sinua valaisee.
Jumalan voima saa ilmentyä kauttasi.
Maamme nousee eläväksi, se ei ole enää muumio -
eikä tönkkösuolattu muikku, vaan -
ylistävä, rukoileva ja palvova Suomen kansa.
Kiitos Jeesus, että tulet tämän tekemään.
Jeesuksen nimessä olkaa siunattuja siellä tv:n ääressä. Aamen.
Tekstittäjä: Leena Neuvonen